ufal/npfl147 huggingface dataset:
# Vyplývanie
Vyplývanie je vzťah medzi výrokmi (súdmi) alebo medzi premisami a záverom, ak je vďaka logickej štruktúre výrokov, ktoré plnia úlohu premís a záveru, vylúčený prípad, že by premisy boli pravdivé a záver nepravdivý; implikácia, ktorej antecedent je tvorený konjunkciou premís a konzekvent záverom, je logicky vždy pravdivá.
# Kalná Roztoka
Kalná Roztoka je obec na Slovensku v okrese Snina.
V obci stojí drevený chrám z roku 1839. V blízkosti obce sa nachádza unikátny zachovalý pôvodný karpatský prales Havešová, ktorý je od roku 2007 zapísaný v zozname svetového dedičstva UNESCO.
Cez časť obce Kalná preteká rieka Kalnanka a cez časť Roztoka Ublianka.

## Dejiny
Prvá písomná zmienka o obci pochádza z roku 1567, kedy patrila humenskému panstvu Drugetovcov a neskôr Sirmaiovcom. Obyvateľstvo sa v tom čase venovalo najmä práci v lesoch, páleniu uhlia a pastierstvu. Obec vznikla zlúčením dvoch obcí Kalná a Roztoka v roku 1866.

## Chrám sv. Jána Krstiteľa
Chrám sv. Jána Krstiteľa v Kalnej Roztoke bol postavený koncom 18.storočia a obnovený v roku 1839. Zrubová trojpriestorová stavba omietnutá hlinou vytvára dominantu obce Kalná Roztoka. Vonkajšiu omietku tzv. kožuch „dostali“ kostolíky, ktorých zrub bol postavený z menej hodnotného dreva (breza). Nad babincom je postavená pomerne mohutná veža s ihlancovou strechou prechádzajúcou do širokej bane. Priestory sú plochostropné a s výnimkou odošteného babinca omietnuté. Polygonálne ukončenie svätyne a vnútorná omietka stien zväčšuje opticky celý interiér. Chrám má takmer kompletný ikonostas s prekrásnou ikonou Bohorodičky (Hodigitrie). Veľmi pekné sú cárske dvere s bočnými ikonami patriarchov. Prestolná ikona a ikonostas sú z konca 18.storočia.

## Iné projekty
- Commons ponúka multimediálne súbory na tému Kalná Roztoka
# Irota
Irota (slov. Irota) je obec v Maďarsku v Boršodsko-abovsko-zemplínskej župe v Edelénskom okrese.
Má rozlohu 1234 ha a žije tu 88 obyvateľov (2007).
# Choucroute International Production
Choucroute International Production bola filmová a hudobná produkčná spoločnosť vytvorená skupinou Les Charlots po ich odlúčení od producenta Christiana Fechnera.

## História
Po odlúčení Fechnera od skupiny v roku 1976 sa dlhoročná spolupráca ukončila. Jeho produkčná spoločnosť Les Films Christian Fechner začiatkom 70. rokov produkovala celkom sedem filmov skupiny. Spoločnosť Choucroute bola zaregistrovaná 25. novembra 1976 a zrušená 11. augusta 2009. Podnik celkom vyprodukoval päť filmov a päť štúdiových albumov skupiny.

## Filmografia
- 1978: Nech žije sloboda!, réžia Serge Korber
- 1979: Les Charlots en délire, réžia Alain Basnier
- 1980: Les Charlots kontra Drakula, réžia Jean-Pierre Desagnat
- 1983: Návrat bažantov, réžia Michel Vocoret
- 1984: Nebezpečné známosti, réžia Jean Couturier


## Diskografia

### Albumy
- 1976: Nouvelle cuvée
- 1977: Et ta sœur
- 1983: C'est Trop... C'est Trop !
- 1985: Fesse en rut majeur
- 1986: Parod'Hit Parade
# Čierna (okres Trebišov)
Čierna (v minulosti Černá, maď. Ágcsernyő, Csernyő) je obec na Slovensku v okrese Trebišov.

## Symboly
Podľa Heraldického registra má obec tieto symboly prijaté 8. marca 2006. Na erbe je prírodný a zamestnanecký motív s hovoriacim prvkom podľa pečatidla z roku 1787.

### Erb
V striebornom štíte na zelenej pažiti skáčuci čierny kôň v zlatej zbroji s červenou ohlávkou a uzdou.

### Vlajka
Vlajka má podobu piatich pozdĺžnych pruhov bieleho, červeného, čierneho, zeleného, žltého. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.

## Kultúra a zaujímavosti

### Pamiatky
- Reformovaný kostol, jednoloďová klasicistická stavba so segmentovým záverom a vežou tvoriacou súčasť jej hmoty z roku 1838. Stojí na mieste staršej modlitebne z roku 1683. V interiéri sa nachádza kazateľnica prepojená s Mojžišovou lavicou z roku 1911, dielo Alexandra a Štefana Kocsiovcov.[7] Fasády kostola sú členené lizénovými rámami a polkruhovo ukončenými oknami, dekorované sú nárožnými zaobleniami. Veža vyratská zo štítového priečelia vo forme rizalitu, ukončená je ihlancovou helmicou.


## Iné projekty
- Commons ponúka multimediálne súbory na tému Čierna (okres Trebišov)
# Servanches
Servanches je francúzska obec, ktorá sa nachádza v departemente Dordogne, v regióne Akvitánsko.

## Poloha
Obec má rozlohu 20,56 km². Najvyšší bod je položený 130 m n. m. a najnižší bod 55 m n. m.

## Obyvateľstvo
Počet obyvateľov obce je 85 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Saint-Nicolas-de-Bliquetuit
Saint-Nicolas-de-Bliquetuit je francúzska obec, ktorá sa nachádza v departemente Seine-Maritime, v regióne Horná Normandia.

## Poloha
Obec má rozlohu 9,23 km². Najvyšší bod je položený 54 m n. m. a najnižší bod 1 m n. m.

## Obyvateľstvo
Počet obyvateľov obce je 570 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Bardou
Bardou je francúzska obec, ktorá sa nachádza v departemente Dordogne, v regióne Akvitánsko.

## Poloha
Obec má rozlohu 4,76 km². Najvyšší bod je položený 181 m n. m. a najnižší bod 124 m n. m.

## Obyvateľstvo
Počet obyvateľov obce je 42 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Ostružinová ulica (Bratislava)
Ostružinová ulica je ulica v Bratislave, v mestskej časti Vrakuňa. Nekrižuje sa so žiadnou ulicou.

## Blízke ulice
- Marhuľová ulica


## Dopravné spojenie
- Ríbezľová
  -  
(stav k 2. septembru 2024)[2][3][4][5]
# Zsadány
Zsadány je obec v Maďarsku v Békešskej župe v Sarkadskom okrese.
Má rozlohu 6584 ha a žije tu 1728 obyvateľov (2007).
# Puyravault (Vendée)
Puyravault je francúzska obec, ktorá sa nachádza v departemente Vendée, v regióne Pays-de-la-Loire.

## Poloha
Obec má rozlohu 17,07 km². Najvyšší bod je položený 7 m n. m. a najnižší bod 0 m n. m.

## Obyvateľstvo
Počet obyvateľov obce je 668 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Objav hrobky Childerika I.
Objav hrobky Childericha I. sa datuje na 27. mája 1653. Tento dôležitý archeologický nález, ktorý potvrdil existenciu zakladateľa dynastie Merovejovcov Childericha I., bol odkrytý pri stavbe hospicu v blízkosti kostola Saint-Brice v meste Tournai.

## Obsah hrobky
Hrobka obsahovala súčasti zbraní, napríklad: obojsečný meč spata, scramasax, sekera franciska, kopija, časť štítu, hodnotné klenoty. Spomedzi klenotov boli dôležité zlatá cibuľovitá brošňa, zlatý náramok, 300 mincí, z toho 200 strieborných a 100 zlatých. Najstaršia minca mala 500 rokov už pri jej ukladaní do hrobky. Našla sa aj rukoväť meča spata, časti puzdra na scramasax a cenné spony a ozdoby, väčšinou zlaté a zdobené technikou cloisonné s alamandínmi. Súčasťou pokladu bolo aj asi tristo zlatých príveskov v tvare včely, ktoré boli doplnkami brokátového plášťa. Dôležitý pre identifikáciu bol zlatý pečatný prsteň so štylizovaným vyrytým portrétom hlavy a nápisom CHILDERICI REGIS. V hrobke sa nachádzali aj písomné dokumenty. 
Hrobku a jej mobiliár preskúmal a popísal Jean Jacques Chifflet (1588–1673), lekár a archeológ. Dal vyhotoviť z nájdených predmetov medené kópie a prácu o náleze zverejnil v roku 1655 vo svojom diele Anastasis Childerici I. Francorum regis  v latinskom jazyku. Vtedajší miestodržiteľ španielskeho Nizozemska Habsburg arciknieža Leopold Wilhelm vzal poklad pri príležitosti pracovnej cesty do Viedne. Neskôr ho poslali ako dar Ľudovítovi XIV. do Paríža, kde ho uložili do Kráľovskej knižnice, dnes Francúzskej národnej knižnice.

## Lúpež pokladu
Childerichov poklad s 80 kg predmetov zo zlata bol ulúpený z kráľovskej knižnice v noci z 5. na 6. novembra 1831 a zlato bolo roztavené. Našlo sa len niekoľko predmetov - z nich aj včely - v rieke Seina, kam boli vhodené. Tento poklad dnes nahrádza súbor medených kópií, ktoré boli urobené po objave hrobu a niekoľko faksimílií, ktoré dali urobiť Habsburgovci. Niektoré súčasti pokladu boli znovu nájdené a vystavené v „Kabinete medailí“ v „Národnej knižnici“. Zoznam predmetov darovaných Ľudovítovi XIV. Leopoldom Habsburským v roku 1978 zmizol, z čoho sa usúdilo, že ho ukradli.
- Včely Childericha I.
- Pečatný prsteň
- Časti krátkeho meča vytvorené technikou cloisonné.
- pečať - kópia


## Anekdoty v súvislosti s objavom
Po Francúzskej revolúcii urobil poklad silný dojem na Napoleona I. Childerichove včely si zvolil ako svoj cisársky heraldický  symbol namiesto dovtedajšej kráľovskej ľalie Kapetovcov.
Pri vykopávkach v osemdesiatych rokoch 20. storočia boli odkryté ďalšie hroby, ktoré patrili k pohrebisku Frankov. Vo vzdialenosti 15 až 20 metrov od Childerichovej hrobky sa našli ostatky viacerých obetovaných koní bez postrojov. Datovali ich na koniec 5. storočia a pripísali ich k mobiliáru Childerichovej hrobky, čo bolo potom interpretované tak, že Childerich asi nebol pokrstený.
# 314 Rosalia
314 Rosalia je planétka v hlavnom páse planétok.

## Iné projekty
- Commons ponúka multimediálne súbory na tému 314 Rosalia
# Refraktor
Refraktor je ďalekohľad, ktorého objektívom je jedna alebo viac šošoviek. Zväčšený obraz vzniká lomom svetla na šošovkách. Refraktory sú najstaršie astronomické ďalekohľady a majú veľké ohniskové vzdialenosti.

## Využitie
Refraktory môžu byť zaťažené farebnou vadou, ktorú je však už dnes možné odstrániť. Našli využitie najmä ako divadelné ďalekohľady, poľovnícke ďalekohľady, triédre a binokuláre. V astronómii sa používajú najmä na amatérsku astrofotografiu a astrometriu. Šošovky veľkých astronomických ďalekohľadov však majú obmedzenú veľkosť, pretože priveľká šošovka sa deformuje vlastnou hmotnosťou. Najväčšie ďalekohľady sveta sú teda takmer bez výnimky reflektory.

## Delenie podľa vypuklosti šošovky

### Galileiho refraktor
Tento druh ďalekohľadu ako okulár využíva rozptylku (dutú šošovku). Objektívom je spojka, ktorá má veľkú ohniskovú vzdialenosť (f). Obrazové ohnisko objektívu takéhoto ďalekohľadu splýva s obrazovým ohniskom okuláru. Tento druh ďalekohľadu sa dnes už nepoužíva v astronómii, používa sa len ako divadelný ďalekohľad.

### Keplerov refraktor
Keplerov refraktor ako okulár využíva spojku (vypuklú šošovku). Obidve šošovky, objektív aj okulár) majú spoločnú optickú os. Má veľkú ohniskovú vzdialenosť (f) objektívu, pričom, ohnisková vzdialenosť okuláru je malá. Pozorovaný obraz je prevrátený, no zväčšenie a zorné pole sú väčšie ako pri Galileovom ďalekohľade. Všetky dnešné astronomické ďalekohľady sú Keplerove ďalekohľady, preto sa pre tento druh ďalekohľadu používa aj názov hvezdársky ďalekohľad.
| Portal | Astronomický portál |
# Těchobuz
Těchobuz je obec v Česku v okrese Pelhřimov v kraji Vysočina. 1. januára 2012 tu žilo 128 obyvateľov, z toho 90 mužov a 38 žien, pričom priemerný vek v obci bol 46,2 roka (muži 45,4 roka, ženy 47,9 roka).
# Kumkvat
Kumkvat alebo kumkvát (lat. Fortunella) je rod rastlín z čeľade rutovité, ako aj názov ich plodu. Novšie sa zaraďuje ako súčasť rodu citrónovník (Citrus).
Plod kumkvátu je citrusové ovocie pripomínajúce miniatúrne pomaranče. Tento trpasličí pomaranč patrí medzi najmenšie citrusové plody a je len 2 - 4 cm dlhý. Plody, dužina a šupa sú oranžové a jedlé. Pochádza z Východnej Ázie a Južnej Číny, kde je známy už od 12. storočia. Pestuje sa na stálezelenom kríku alebo na malom, trojmetrovom strome. Nemá chuť pomaranča, grepu ani citróna, je to zvláštna kombinácia týchto vôní a chutí zároveň. Z kumkvátu vyrábaju marmeládu a typický sladkotrpký likér.
# Martinov (Ostrava)
Martinov je bývalá obec a od 24. novembra 1990 mestský obvod štatutárneho mesta Ostrava. Leží na pravom brehu rieky Opavy.

## História
Prvá písomná zmienka o obci pochádza z roku 1424. Na základe mníchovskej dohody bola obec 10. októbra 1938 pripojená k nacistickému Nemecku a začlenená do tzv. Sudetskej župy. Martinov bol z nemeckej okupácie oslobodený 28. apríla 1945 Červenou armádou v rámci Ostravskej operácie. K Ostrave bola obec pripojená 1. júla 1961.

## Iné projekty
- Commons ponúka multimediálne súbory na tému Martinov (Ostrava)
# Nurgül Yeşilçayová
Nurgül Yeşilçayová (* 26. marec 1976, Afyonkarahisar, Turecko) je turecká divadelná, filmová a televízna herečka.

## Životopis
Nurgül Yeşilçayová sa narodila v Afyonkarahisare v Turecku. Študovala na štátnom konzervatóriu Anadolu University v Eskişehire. Po vyštudovaní účinkovala v hlavnej úlohe v niektorých divadelných hrách, vrátane Ofélie v Hamletovi a Blanche DuBois v hre Električka zvaná Túžba. Je veľmi známa vďaka seriálom Láska a trest a Vymenené životy.

## Filmografia
| Filmy             | Filmy                   | Filmy                |
| Rok               | Názov                   | Rola                 |
| ----------------- | ----------------------- | -------------------- |
| 1998              | Herşey Çok Güzel Olacak | Hemşire              |
| 2001              | Şellale                 | Nergis               |
| 2002              | Mumya Firarda           | Fatıma               |
| 2003              | Asmalı Konak: Hayat     | Bahar Karadağ        |
| 2004              | Anlat İstanbul          | Uyuyan Güzel Saliha  |
| 2005              | Eğreti Gelin            | Kostak Emine         |
| 2007              | Adem'in Trenleri        | Hacer                |
| 2007              | Yaşamın Kıyısında       | Ayten Öztürk         |
| 2008              | Vicdan                  | Aydanur              |
| 2009              | 7 Kocalı Hürmüz         | Hürmüz               |
| 2011              | Çınar Ağacı             | Sonay                |
| 2013              | Aşk Kırmızı             | Nazlıgül             |
| 2014              | Gece                    | Süsen                |
| 2014              | Pek Yakında             | Hemşire              |
| 2016              | İkincı Şans             | Yasemin              |
| Televízne seriály |                         |                      |
| Rok               | Názov                   | Rola                 |
| 1998 – 2001       | İkinci Bahar            | Gülsüm Percons Meriç |
| 2001              | 90-60-90                | Deniz                |
| 2002 – 2003       | Asmalı Konak            | Bahar Karadağ        |
| 1995 – 2007       | Reyting Hamdi           | Nurgül               |
| 2004 – 2005       | Melekler Adası          | Şerbet, Ayşe         |
| 2005 – 2006       | Belalı Baldız           | Arzu Parlak          |
| 2006 – 2008       | Ezo Gelin               | Ezo Gündoğdu         |
| 2010 – 2011       | Láska a trest           | Yasemin              |
| 2011 – 2012       | Sensiz Olmaz            | Feryal               |
| 2012              | Sultan                  | Sultan               |
| 2013              | İşler Güçler            | Nurgül Yeşilçay      |
| 2013              | Galip Derviş            | Şeyda Sönmez         |
| 2013              | Bebek İşi               | Candan (Anne)        |
| 2014              | Cinayet                 | Zehra Kaya           |
| 2014 – 2016       | Vymenené životy         | Gülseren             |
| 2016              | Muhteşem Yüzyıl Kösem   | Kösem Sultán         |
# Kobukson
Kobukson alebo korytnačia loď (kór. 거북선 - kobukson ) bolo obrnené kórejské plavidlo s delami a lukostrelcami, ktorého palubu chránili železné dosky.

## Dejiny
Kobuksony boli zavedené admirálom menom I Sun-sin krátko pred vpádom japonských síl do Kórei roku 1592.

## Charakteristika
Paluby lodí boli pokryté železným pancierovaním a bodcami, chrániacimi pred naloďovaním. Boli to v podstate predchodcovia pancierových lodí 19. storočia. Niesli až 23 del strieľajúcich na stanoviskách po obvode celej lode, kým lukostrelci strieľali šípy. Admirálov synovec I Puna povedal o lodiach „korytnačie lode mohli preniknúť medzi stovkami nepriateľských lodí, kedy sa im zachcelo, a kamkoľvek sa dostali, stali sa pre nich ostatné plavidlá ľahkou korisťou.“ Najobávanejšia súčasť lode bola dračia hlava na čele lode. Cez jej hrtan mohli vojaci páliť delom alebo pomocou ohňa vytvárať dymovú clonu. Sťažne sa v prípade núdze mohli sklopiť.
# NGC 2917
Súradnice:  09h 34m 27s; -02° 30′ 14″
NGC 2917 je galaxia v súhvezdí Hydra, ktorú objavil nemecký astronóm Albert Marth 6. februára 1864.
Jej zdanlivá hviezdna veľkosť je 13,6.
# Henrich Radó
JUDr. Henrich Radó (* 6. jún 1874, Streženice – † 17. august 1940) bol slovenský notár, osvetový pracovník a politik HSĽS v období medzivojnového Česko-Slovenska.
V Púchove pôsobil ako starosta miestnej organizácie jednoty Orla. Patril k zakladateľom Slovenskej ľudovej strany v Púchove a v okolí. V rokoch 1919 - 1939 bol okresným predsedom strany. Vo voľbách do župných zastupiteľstiev v roku 1923 bol zvolený za poslanca zastupiteľstva Považskej župy. Po zavedení krajinského zriadenia ho vláda na návrh HSĽS ako odborníka 19. decembra 1928 menovala za člena Krajinského zastupiteľstva Slovenskej krajiny. V roku 1931 bol vymenovaný za verejného notára v Púchove. Krajinským poslancom sa stal aj po voľbách v roku 1935. Mandát však nadobudol až dodatočne 27. apríla 1937 po smrti Mateja Bučeka. V Krajinskom zastupiteľstve zasadal do jeho rozpustenia v závere roku 1938. Ako najvyššie postavený ľudácky funkcionár v okrese oznámil na zhromaždení v Púchove autonómiu Slovenska. Angažoval sa aj v Muzeálnej slovenskej spoločnosti a v Slovenskej ovocinárskej spoločnosti.
# Pieter Aertsen
Pieter Aertsen (* 1508 – 1509, Amsterdam, Holandsko – † (poch.) 2. jún 1575, Amsterdam, Holandsko) bol holandský maliar. Väčšiu časť života pracoval v Antverpách a Amsterdame. Považuje sa za priekopníka v holandskom a flámskom umení ľudovej maľby a zátiší 17. storočia. Jeho tvorba a štýl bol ovplyvnený benátskou maliarskou školou (Tintoretto).

## Iné projekty
- Commons ponúka multimediálne súbory na tému Pieter Aertsen
# Inverness
Inverness je škótske mesto ležiace na rieke Ness, pri známom jazere Loch Ness. Je správnym centrom správnej oblasti Highland. Často sa mu tiež hovorí "hlavné mesto Vysočiny". Inverness má približne 70 tisíc obyvateľov a je kultúrnym, hospodárskym a administratívnym strediskom celej oblasti, kde sa rýchlo rozrastá obchod i turistika a to aj vďaka cca 13 km vzdialenému letisku.
V minulosti to bol dôležitý oporný bod pre mocenskú kontrolu škótskej Vysočiny (Highlands). Zámok týčiaci sa nad riekou, ktorá preteká stredom mesta, zničili v roku 1745 jakobiti a administratívne centrum sa presunulo do mestského súdneho dvora. Mesto má vo svojom centre niekoľko pozoruhodných budov, pochádzajúcich z georgiánskeho a viktoriánskeho obdobia.
V meste sa sídli profesionálny futbalový klub – Inverness Caledonian Thistle FC.

## Dejiny
Jedna z prvých zmienok o meste pochádza z obdobia vlády Piktov. V roku 565 navštívil Inverness svätý Kolumba, aby pomohol piktskému kráľovi Brideiovi I. konvertovať ku kresťanstvu. Neskôr, v roku 1715, tu pôsobili jakobiti a vystavali tu pôvodnú pevnosť Fort George, ktorá bola po zbúraní znovupostavená smerom na severovýchod od mesta.

## Významné historické budovy
- Old Gaelig Church - starý gaelský kostol, postavený roku 1649, v ktorom sa v dnešnej dobe nachádza antikvariát a občerstvenie.
- Dunbar's Hospital - budova pomenovaná po starostovi Alexandrovi Dunbarovi, postavená 1668.
- Inverness Castle - hrad z 12. storočia, historicky spojený hlavne s jakobitmi.
- Old High Church - pôvodný kostol mesta Inverness, zasvätený sv. Márii z 12. storočia.
- Town House - radnica z roku 1882.
- Tollbooth Steeple - zvonica vysoká 45 metrov, postavená vedľa historickej väznice.
- Knižnica - knižnica vybudovaná roku 1841.
- Katedrála - postavená v rokoch 1866 až 1869.
- Ďalšie kostoly - Free North Church, St Mary's, St Columba's High Church


## Partnerské mestá
- Augsburg, Nemecko
- Inverness, Florida, USA
- La Baule-Escoublac, Francúzsko
- Saint-Valery-en-Caux, Francúzsko


## Iné projekty
- Commons ponúka multimediálne súbory na tému Inverness
# Kremnická skala
Kremnická skala (1 212 m n. m.) je vrch v hlavnom hrebeni Kremnických vrchov. Leží severne od Skalky nad obcou Králiky, približne 8 km západne od Banskej Bystrice. Vrcholom prechádza  značená turistická magistrála, v sedle Tunel napojená na Cestu hrdinov SNP.

## Poloha
Nachádza sa v strednej, atraktívnej časti Kremnických vrchov, v geomorfologickom podcelku Flochovský chrbát. Vrch leží v Banskobystrickom kraji, na hranici okresov Žiar nad Hronom a Banská Bystrica. Východná časť hrebeňa zasahuje na katastrálne územie Tajova a Banskej Bystrice, západná časť patrí mestu Kremnica. Vrch leží v tesnom susedstve vrchu Skalka s vysielačom Suchá hora a rekreačného strediska. V severne položenom sedle Tunel je významná križovatka turistických trás.

## Opis
Vrch je súčasťou hrebeňa, ktorý z južne situovanej Zlatej studne (1 265 m n. m.) vedie cez Skalku a pokračuje cez Kremnickú skalu severným smerom na Vyhnatovú (1 283 m n. m.) a Svrčinník (1 313 m n. m.). Susedstvo strediska na Skalke, atraktívny hrebeň a sieť značených trás uľahčujú dostupnosť vrcholu. Z okolitých vrchov dominuje v tesnom susedstve na juhu spomínaná Skalka (1 232 m n. m.), severozápadným smerom susedí vrch Farba (1 147 m n. m.) a severným Vyhnatová (1 283 m n. m.). Západné svahy sú pramennou oblasťou potoka Turček, ktorý odvádza vodu do rieky Turiec, východné svahy hrebeňa patria do povodia Hrona, do ktorého smeruje v tejto časti prameniaci Tajovský potok. Vrcholom vedie turistická magistrála, ktorá sa v blízkom sedle Tunel križuje s Cestou hrdinov SNP s jedinečným Görgeiho tunelom. Turistickým lákadlom je i ferrata, vybudovaná vo východnej, skalnatej časti vrchu.

### Výhľady
Zalesnený hrebeň ponúka len málo lokalít vhodných na rozhľad, preto aj Kremnická skala umožňuje len obmedzené výhľady. Z vhodných miest je výhľad najmä na okolité vrchy pohoria, no zaujímavá panoráma sa otvára východným smerom. Pozorovateľná je najmä Zvolenská kotlina, Javorie, Poľana, Nízke Tatry a juhovýchodná časť Veľkej Fatry. Západným smerom možno vidieť časť Vtáčnika a Strážovských vrchov.

## Prístup
- po  značke:
  - zo severu zo Svrčinníka (1 313 m n. m.) cez Vyhnatovú (1 283 m n. m.) a sedlo Tunel (pripojenie na Cestu hrdinov SNP)
  - z juhu zo Zlatej studne cez Skalku
  - zo západu z obce Krahule cez sedlo Tunel
- po  značke cez sedlo Tunel:
  - z Tajova cez rázc. Tichá
  - z Turčeka[1]
# 2323 Zverev
2323 Zverev je planétka s priemerom približne 96 km, ktorú objavil N. S. Černych 24. septembra 1976.
# Colná únia
Colná únia je forma medzinárodnej integrácie, ktorá znamená odstraňovanie vzájomných prekážok a ciel. Časť ekonomickej suverenity členských štátov prechádza na nadštátny orgán, vo vzťahu k tretím krajinám majú spoločnú colnú politiku a colný sadzobník na dovoz z nečlenských krajín.

## Zoznam colných únií vo svete
- Juhoafrická colná únia
- Východoafrická spoločnosť
- Gulf Cooperation Council  (CCASG)
- Stredoamerická colná únia
- Colná únia Európskej únie
- Hospodárska a menová spoločnosť strednej Afriky (CEMAC)
- Západoafrická hospodárska a menová únia (UEMOA)
- Andské spoločenstvo národov (CAN)
- Izrael – Palestína (od roku 1994)
- Švajčiarsko – Lichtenštajnsko (od roku 1924)
# Chalvraines
Chalvraines je francúzska obec, ktorá sa nachádza v departemente Haute-Marne, v regióne Champagne-Ardenne.

## Poloha
Obec má rozlohu 26,35 km². Najvyšší bod je položený 470 m n. m. a najnižší bod 358 m n. m.

## Obyvateľstvo
Počet obyvateľov obce je 204 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Předklášteří
Předklášteří je obec v Česku v okrese Brno-venkov v Juhomoravskom kraji. 1. januára 2012 tu žilo 1 447 obyvateľov, z toho 701 mužov a 746 žien, pričom priemerný vek v obci bol 43,5 roka (muži 40,8 roka, ženy 46,0 roka).

## Iné projekty
- Commons ponúka multimediálne súbory na tému Předklášteří
# Disharmonici
 Disharmonici je plzenská punk rocková skupina. Skupina je charakteristická hlavne originálnymi textami. Texty sú vtipné, hravé. Spočiatku bola kapela veľmi ovplyvnená skupinami Zastávka Mileč, Visací zámek, Sex pistols, Ramones a Znouzectnost. Časom si kapela našla vlastný hudobný štýl, ktorý je zlúčeninou punku, rocku a folku.

## Diskografia
- 1995 No comment
- 1997 Monarchy In the CZ
- 2000 Mlčení kachňátek
- 2009 Never Ending Sorry
- 2010 Vyšší disharmonická
# Úhorná
Úhorná je obec na Slovensku v okrese Gelnica.

## Polohopis
Nachádza sa v južnej časti Volovských vrchov, severne od Pipitky, pod Úhornianskym sedlom (999 m). Horská obec leží v údolí riečky Smolník, na ceste II/549, ktorá spája Rožňavu, Smolník a Mníšek nad Hnilcom, čím spája región Spiša s regiónom Gemera. 

## Kultúra a zaujímavosti

### Pamiatky
- Rímskokatolícky kostol Sedembolestnej Panny Márie, jednoduchá jednoloďová stavba s polygonálne ukončeným presbytériom a predstavanou vežou z roku 1749. Stojí na mieste staršej, pravdepodobne drevenej stavby. Interiér je plochostropý, s dreveným stropom. Nachádza sa tu baroková kazateľnica z 18. storočia a baroková socha Piety zo začiatku 18. storočia.[4] Fasády kostola sú hladké, okná sú polkruhovo ukončené, veža má ihlancovú helmicu.

- Kostol Sedembolestnej Panny Márie


### Turistika
Nad obcou sa nachádza Kaplnka Snežnej Panny Márie, kde sa každoročne 5. augusta koná púť. Pri kaplnke vyteká prameň vody, ktorý je považovaný veriacimi za liečivý. 
Okolitá príroda ponúka veľa možností na pešiu turistiku ako aj na cykloturistiku. Pod obcou je jazero Úhorná, ktoré bolo vystavané za účelom zásobovania vodou baní v susednej obci Smolník. Okolie je obľúbeným strediskom chalupárov.

## Iné projekty
- Commons ponúka multimediálne súbory na tému Úhorná
# Matej Polereczky
Matej Polereczky (* cca 1662, Mošovce – † 1722 ) bol obchodník a povstalec.

## Životopis
Obchodník so súknom v Banskej Bystrici, kde bol (21. februára 1696) prijatý za mešťana. Väznený pre dlžoby a zbavený majetku, po prepustení mestský prepravca v Banskej Bystrici (1702). 
Už v roku 1703 sa zapojil do kuruckého povstania Františka II. Rákociho. Kapitán karabinierského pluku povstaleckého vojska, viedol boje v okolí Banskej Bystrice. Neskôr získal hodnosť majora, ale po jeho porážke emigroval s celou rodinou do Poľska a neskôr do Francúzska. 
Ako účastníkovi Rákocziho povstania mu na príkaz vrchného generála M. Berecsényho Mestská rada v Banskej Bystrici hnuteľný majetok vrátila (1704). Jeho dvaja synovia sa napokon usadili vo Francúzsku, kam sa starší Andrej dostal v roku 1719 v sprievode manželky Františka II. Rákociho Šarloty Amálie von Hessen-Rheinfels. V Berčéniho husárskom pluku pôsobil i jeho brat Matej Polerecký (mladší), i najstarší syn František Andrej Filip (niekedy v prameňoch udávaný aj ako Fridrich), ktorý svoju kariéru zavŕšil hodnosťou generála.
# Yronde-et-Buron
Yronde-et-Buron je francúzska obec, ktorá sa nachádza v departemente Puy-de-Dôme, v regióne Auvergne.

## Poloha
Obec má rozlohu 14,79 km². Najvyšší bod je položený 824 m n. m. a najnižší bod 344 m n. m.

## Obyvateľstvo
Počet obyvateľov obce je 663 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Focke-Wulf Fw 200
Focke-Wulf Fw 200 Condor je nemecké viacúčelové (bombardovacie, pozorovacie a dopravné) lietadlo používané najmä počas druhej svetovej vojny.

## Vznik a vývoj
Lietadlo bolo pôvodne vytvorené ako civilný stroj pre transatlantické lety Lufthansy. Prvý prototyp FW 200 V-1 vzlietol v júli 1937 s civilným označením A-AERE. Stroj uskutočnil veľa diaľkových letov a vzbudil pozornosť u mnohých spoločností. Sériová výroba začala overovacou sériou FW 200A-0 a neskôr aj sériovou civilnou dopravnou FW 200 B-1. Začiatok druhej svetovej vojny si však vyžiadal nový námorný prieskumný a bombardovací stroj.
10 predsériových strojov Fw-200C-0 určených na námorný hĺbkový prieskum bolo dodaných Luftwaffe v priebehu septembra 1939, niektoré z nich slúžili v roku 1940 u I/KG 40. Vojenský päťmiestny stroj bol označený ako Fw 200 C-1, mal zosilnenú konštrukciu a bol vyzbrojený 20 mm kánonom Oerlikon umiestneným v gondole pod trupom a niekoľkými guľometmi v trupe. Mohol niesť rôzne kombinácie bômb do 2 100 kg. Verzia Fw 200 C-1S bola používaná na kladenie námorných mín. Condory slúžili hlavne pre námorný prieskum a na bombardovanie lodí. Dodatočná výzbroj a vojenské vybavenie stroj zaťažovali tak, že sa trupové prvky lámali čo malo za následok mnoho havárií. Preto bol skonštruovaný novy model Fw 200 C-3 vybavený motormi Bramo 323 R-2 s výkonom 1200 k, spevnenou konštrukciou, otočnou chrbtovou guľometnou vežou a ďalšími zlepšeniami. Posádka tejto verzie bola rozšírená na 7 ľudí.
Kvôli zlepšujúcej sa protivzdušnej obrane Spojencov boli Condory vytláčané do úlohy dopravných lietadiel. Boli napríklad významnou oporou nemeckých vojsk obkľúčených v Stalingrade v roku 1942. Od konca roku 1943 sa začalo uprednostňovať jeho použitie ako dopravné lietadlo. V jeho prieskumných úlohách ho nahradil Junkers Ju 290. Výroba sa skončila v roku 1944, dovtedy bolo vyrobených okolo 275-276 strojov. 
Stroje však boli neustále modernizované. Vybavením lietadla novým rádiolokátorom FuG Rostock vznikla verzia Fw 200 C-4. Niektoré Fw 200 C-3 boli vybavené zariadením na vypúštanie klzákových bômb Hs 293 A, tento typ bol potom označovaný ako Fw 200 C-6. Stroje upravene priamo vo výrobe niesli označenie Fw 200 C-8. Verzie Fe 200 D1 a Fe 200 D-2 boli len dopravné lietadlá, ktoré navádzali ponorky na trasy konvojov alebo aj sami vyhľadávali nepriateľské plavidlá a napádali ich bombami.

## Technické údaje (Fw-200 Condor C-4)

### Špecifikácie
- Rozpätie: 32,84 m
- Dĺžka: 23,85 m
- Výška: 6,30 m
- Nosná plocha: 118,00 m2
- Prázdna hmotnosť: 14 100 kg
- Maximálna vzletová hmotnosť: 22 700 kg
- Motory: 4x BMW/Bramo 323R, každý s výkonom 867 kW (1200 k)


### Výkony
- Max. rýchlosť: 360 km/h vo výške 4800 m
- Stúpavosť: 3,33 m/s
- Operačný dolet/rádius: 3556/4400 km
- Dostup: 5800 m


### Výzbroj
- 2× 20 mm kanóny MG 151/20
- 6× 7,92 mm guľomety MG15
- 1× 13 mm guľomet MG 131
- Do 5,400 kg bômb


## Iné projekty
- Commons ponúka multimediálne súbory na tému Focke-Wulf Fw 200

| Portal | Letecký portál |
# Čierna hora (vrch vo Volovských vrchoch)
Čierna hora (1 152,2 m n. m.) je vrch v pohorí Volovské vrchy, krajinnom celku Slovenského rudohoria. Leží nad mestom Dobšiná, približne 23 km severozápadne od Rožňavy.

## Poloha
Nachádza sa v západnej časti pohoria, v geomorfologickom podcelku Havranie vrchy. Leží v Košickom kraji, v okrese Rožňava a na katastrálnom území mesta Dobšiná. Najbližšími sídlami sú severne situovaná Dobšinská Ľadová Jaskyňa a Stratená, východne sa nachádza obec Dedinky, juhovýchodne mesto Dobšiná a južne Rejdová. Vrcholom prechádza južná hranica Národného parku Slovenský raj.

## Opis
Čierna hora leží v hrebeni, vedúcom z Dobšinského kopca (974 m n. m.) na Ondrejisko (1 270 m n. m.). Severným smerom sa nachádza Honzovské (1 172 m n. m.), Duča (1 142 m n. m.), Havrania skala (1 154 m n. m.) a Remiaška (1 168 m n. m.), východným Suchý vrch (1 122 m n. m.), Červená skala (1 109 m n. m.), Hýľ (1 158 m n. m.), Haniskova (1 161 m n. m.), Veľká Knola (1 266 m n. m.), Dobšinský kopec (974 m n. m.), Babiná (1 278 m n. m.) a Smrečinka (1 266 m n. m.), južným Vincovka (879 m n. m.), Veľký Radzim (991 m n. m.), Grúň (1 197 m n. m.) a Stolica (1 476 m n. m.) a západným Buchvald (1 293 m n. m.) a Ondrejisko (1 270 m n. m.). Severozápadnú časť masívu odvodňuje potok Tiesňavy do rieky Hnilec, voda z južných a východných odteká Dobšinským potokom do Slanej. Na vrchol nevedie značená turistická trasa.

### Výhľady
Vrchol pokrýva nesúvislý lesný porast, ktorý umožňuje obmedzený rozhľad. Z vhodných lokalít je možné pozorovať okolité vrcholy pohoria, no tiež Slovenský raj, Vysoké Tatry, Kráľovu hoľu, Stolické vrchy a Revúcku vrchovinu.

## Prístup
Na vrchol nevedie značený turistický chodník, no južným a západným úbočím prechádza  žltá turistická trasa z Dobšinej na rázc. Pod Hanesovou.
# Cléden-Poher
Cléden-Poher je francúzska obec, ktorá sa nachádza v departemente Finistère, v regióne Bretónsko.

## Poloha
Obec má rozlohu 29,81 km². Najvyšší bod je položený 155 m n. m. a najnižší bod 53 m n. m.

## Obyvateľstvo
Počet obyvateľov obce je 1 104 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Tórium
Tórium (thorium) je chemický prvok v Periodickej tabuľke prvkov, ktorý má značku Th a protónové číslo 90. Tórium je 2. člen z rady aktinoidov, je to rádioaktívny kovový chemický prvok. Vďaka veľmi dlhému polčasu rozpadu jadier tória je možné tento prvok nájsť v horninách zemskej kôry a je potenciálnym palivom v jadrovej energetike.
Je to veľmi slabo rádioaktívny kovový prvok, žiarič žiarenia alfa, ktorý však nemá žiadny stabilný izotop.
Je to striebrobiely kov, ktorý sa na vzduchu pomaly pokrýva vrstvou šedého oxidu. Zahriatím na vzduchu sa kovové tórium môže aj vznietiť. V bežných minerálnych kyselinách sa rozpúšťa len pomaly, koncentrovaná kyselina dusičná ho pasivuje vytvorením inertnej vrstvičky oxidu tóričitého ThO2 na povrchu kovu. V zlúčeninách sa vyskytuje iba v mocenstve Th+4 . 

## Iné projekty
- Commons ponúka multimediálne súbory na tému tórium
# Fyziokratizmus
Fyziokratizmus je smer politickej ekonómie, ktorý založili François Quesnay a Anne Turgot v druhej polovici 18. storočia. Fyziokratizmus považoval pôdu a poľnohospodárstvo za jediný zdroj bohatstva, propagoval hospodársky liberalizmus a slobodu obchodu.
# Ploštín
Ploštín (maď. Plostin) je mestskou časťou mesta Liptovský Mikuláš, 3 km na juh od jeho centra. K 30. júlu 2009 tu žilo 481 obyvateľov.

## Polohopis
Obec leží v Liptovskej kotline, pod výbežkami Nízkych Tatier. Katastrálne územie bývalej obce sa rozkladá medzi vrchmi Rohačka, Jamy (731,0 m n. m.), Ploštín (710,5 m n. m.) a Tretiny (675,9 m n. m.), na východe hraničí s mestskou časťou Iľanovo, na západe s Demänovou. Stred obce leží v nadmorskej výške 635 m n. m.

### Vodné toky a vodné plochy
Obcou preteká potok Ploštínka v smere JZ - SV.

### Ulice
- Do cintorína
- Hlavná
- Malé pole
- Na kút
- Palesáky
- Podsádočné
- Rovná
- Tretiny
- Vŕšok
- Výhon
- Za školou
- Za ulicou


## Dejiny
Ploštín sa ako samostatná obec prvýkrát spomína v roku 1263. Archeologické nálezy na vrchu Rohačka (793,9 m n. m.) dokladajú osídlenie už v mladšej dobe bronzovej. Od roku 1976 je súčasťou mesta Liptovský Mikuláš. 

## Obyvateľstvo
| Rok  | Počet domov | Počet obyvateľov |
| 1000 | 3-5         | 15-25            |
| 1300 | 6-7         | 30-35            |
| 1500 | 8           | 40-50            |
| 1600 | 9-10        | 45-60            |
| 1700 | 10-11       | 60-65            |
| 1770 | 18          | 160-180          |
| 1800 | 26          | 300              |
| 1830 | 30          | 350              |


## Kultúra a zaujímavosti

### Pamiatky
- Evanjelická modlitebňa so zvonicou, jednopodlažná murovaná stavba zo začiatku 20. storočia. Zvonica je postavená na pôdoryse štvorca. V spodnej časti je dekorovaná nárožným kvádrovaním, v hornej lizénami. Polkruhovo ukončené okná majú dekoratívne suprafenestry. Zvonica je ukončená barokovou helmicou.


## Doprava
Do mestskej časti premávajú linky číslo 3 a 4 MAD Liptovský Mikuláš.

## Občianska vybavenosť
Napriek svojej veľkosti má Ploštín aj vlastný dobrovoľný hasičský zbor. Okrem toho funguje aj zbor mladých hasičov.
# Mokrá-Horákov
Mokrá-Horákov je obec v Česku v okrese Brno-venkov v Juhomoravskom kraji. 1. januára 2012 tu žilo 2 707 obyvateľov, z toho 1 298 mužov a 1 409 žien, pričom priemerný vek v obci bol 40,0 roka (muži 39,3 roka, ženy 40,6 roka).

## Iné projekty
- Commons ponúka multimediálne súbory na tému Mokrá-Horákov
# Gmina Olszanka (powiat łosicki)
Gmina Olszanka je vidiecka gmina v Poľsku v Mazovskom vojvodstve.
Má rozlohu 87,34 km² a žije tu 3205 obyvateľov (2006), priemerná hustota zaľudnenia je 36,7 osôb/km².
Sídlom powiatu, v ktorom sa gmina nachádza, je mesto Łosice.
# Júl 2015
| 2015: Január · Február · Marec · Apríl · Máj · Jún · Júl · August · September · Október · November · December |


## Úmrtia
- 01. júl – Nicholas Winton, britský maklér a humanitárny pracovník, organizátor záchrany židovských detí z predvojnového Česko-Slovenska (* 1909)
- 03. júl – Ivan Palúch, slovenský herec (* 1940)
- 05. júl – Jóičiró Nambu, japonský teoretický fyzik (* 1921)
- 06. júl – Dušan Kubíny, slovenský geológ, speleológ (* 1930)
- 10. júl – Umar aš-Šaríf, egyptský herec sýrsko-libanonského pôvodu (* 1932)
- 12. júl – Pavol Plutko, slovenský literárny vedec, literárny kritik (* 1934)
- 13. júl – Eric Wrixon, írsky rockový klávesista (* 1947)
- 15. júl – Wan Li, čínsky politik, reformne zameraný líder Komunistickej strany Číny (* 1916)
- 17. júl – Jules Bianchi, francúzsky pilot Formuly 1 (* 1989)
- 19. júl – Václav Snítil, český huslista a hudobný pedagóg (* 1928)
- 20. júl – Magda Paveleková, slovenská herečka a zabávačka (* 1931)
- 21. júl – Edgar Lawrence Doctorow, americký spisovateľ (* 1931)
- 24. júl – Rudolf Šiška, slovenský jazykovedec, bájkar, autor a pedagóg (* 1929)
- 27. júl – Abul Bákir Zainulábidín Abdul Kalám, indický vedec a politik (* 1931)
- 29. júl – Sylvia Turbová, česko-slovenská herečka a členka činohry Národného divadla (* 1947)
- 30. júl – Alena Vrzáňová, česká krasokorčuliarka (* 1931)
- 31. júl – Roddy Piper, kanadský wrestler (* 1954)
# Kosák (nástroj)
Kosák je poľnohospodárske náradie, oblúkovito zahnutý nôž na krátkej rúčke určený na kosenie rastlín.

## Konštrukcia a použitie
Tvorí ho zakrivená polmesiacovitá čepeľ s hladkým ostrím na vnútornej strane. Na jednej strane s hrotom, na druhej s rúčkou, ktorá je obvykle z dreva alebo plastu. Ostrie je potrebné pravidelne brúsiť, najlepšie jemným brúsnym kameňom (oslou), pri väčšom opotrebovaní sa ostrie naklepáva podobným spôsobom ako na kose.
Kosec, ktorý používal kosák ho držal v jednej obyčajne pravej ruke a ľavou uchopoval stonky rastlín, ktoré vyžínal. Za koscom išli žnice, ktoré zbierali pokosené rastliny.

## História
Kosák je jedným z najstarších známych nástrojov. Pred objavením kovov sa čepeľ vyrábala z kostí alebo kameňa. Kosáky si pôvodne roľníci vyrábali podomácky, neskôr sa ich výrobou zaoberali remeselníci. Asi v 18. storočí sa na Slovensko dostali v manufaktúrach vyrábané kosáky z Rakúska. Neskôr na začiatku 20. storočia boli kosáky pri žatve obilia nahradené kosami.

## Mytológia a symbolika
Kosák bol od nepamäti symbolom poľnohospodárstva. Bohyňu Demeter starovekí Gréci zobrazovali s kosákom v ruke. V gréckej mytológii ho ako zbraň použili Cronus a Perseus.
V komunistickej symbolike mal skrížený kosák s kladivom symbolizovať spojenectvo robotníkov a roľníkov (kosák a kladivo).

## Iné projekty
- Commons ponúka multimediálne súbory na tému Kosák (nástroj)
# Modálna frazéma
Modálna frazéma je osobitný typ frazém, ktoré vyjadrujú subjektívny vzťah hovoriaceho alebo jeho hodnotenie a modifikujú výpoveď alebo jej časť z hľadiska pravdivosti, správnosti, možnosti ap. Modálne frazémy sú morfologicky nemenné, nespájajú sa so slovami v texte, ale majú funkciu uvádzacích, vsuvných výrazov alebo samostatných výpovedí, napr.: pravdu povediac, všeobecne povedané, v konečnom dôsledku atď.
# Elektronická cigareta
Elektronická cigareta bola vyvinutá a patentovaná v Číne v roku 2006. Toto zariadenie vytvára jemnú paru podobnú dymu zahriatím kvapalnej náplne nazývanej e-liquid. Túto paru následne užívateľ elektronickej cigarety vdychuje podobne, ako dym z cigarety. V elektronickej cigarete však nedochádza k produkcii spalín so škodlivinami, ale iba k odpareniu tekutej náplne, tvorenej z propylénglykolu a rastlinného glycerínu. 
Celá elektronická cigareta sa skladá z viacerých častí: atomizér, batéria a cartridge/žhaviaca hlava, v ktorej je náplň, nazývaná e-liquid. Býva s nikotínom aj bez a často je aj s prímesou rôznych vonných esencií. Elektronická cigareta má (v prípade že obsahuje nikotín) podobný účinok ako obyčajná cigareta, avšak bez škodlivých látok a neobťažuje okolie zápachom spalín.  Napriek tomu, že oficiálny názov je elektronická cigareta (e-cigareta), funkciou ide o vaporizér.
Pri potiahnutí sa pomocou atomizéra aktivuje podtlakový spínač a zopne obvod, ktorý z batérie napája atomizér. Ten je svojou podstatou zahrievacie teliesko, ktoré e-liquid mení na paru. Podľa druhu náplne a vaporizéru si užívateľ môže zvoliť, aké množstvo nikotínu bude prijímať. Pri inom type mechanizmu sa spúšťa zahrievanie stlačením tlačidla užívateľom. 
Zvyčajne je náplň elektronickej cigarety (e-liquid), zložená z propylénglykolu alebo Glycerolu, prípadne obidvoch alebo s pridaním +-1% destilovanej vody. Obsahuje aromatické látky, zvyčajne potravinárske arómy. Všetky prísady musia spĺňať prísne kritériá zdravotnej nezávadnosti. E-liquid môže obsahovať voliteľné množstvo nikotínu. Množstvo nikotínu sa obvykle uvádza v miligramoch na jeden mililiter, čo zodpovedá približne desatinám percent (16 mg/ml = 1,6% objemových).
Bežné obsahy nikotínu v komerčných e-liquidoch sú 0 mg/ml, 3mg/ml, 6 mg/ml, 8 mg/ml, 11 mg/ml, 16 mg/ml, 18 mg/ml a 24 mg/ml.

## Iné projekty
- Commons ponúka multimediálne súbory na tému Elektronická cigareta
# Hurtigheim
Hurtigheim je francúzska obec, ktorá sa nachádza v departemente Bas-Rhin, v regióne Alsasko.

## Poloha
Obec má rozlohu 4,63 km². Najvyšší bod je položený 179 m n. m. a najnižší bod 153 m n. m.

## Obyvateľstvo
Počet obyvateľov obce je 575 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Abelit
Abelit je výbušná zmes skladajuca sa z dusičnanu amónneho, dinitrobenzénu a chloridu sodného.
# Za Hrnčířkou
Za Hrnčířkou je prírodná pamiatka ev. č. 523, ktorá sa nachádza západne od obce Ohrozim v okrese Prostějov. Správa AOPK Olomouc. Na juhu od prírodnej pamiatky sa nachádza ďalšia prírodná pamiatka Brániska.

## Ochrana
Predmetom ochrany je lokalita vzácneho ľanu žltého. V roku 2004 tu bol objavený nový druh pre Česko, ostrica (Carex obtusata). Okrem tejto lokality rastie v Česku už len na susednom kopci Malá horka v katastri obce Vícov.
- Vzhľad prírodnej pamiatky včasne z jari
- Ostrica v PP Za Hrnčířkou


## Iné projekty
- Commons ponúka multimediálne súbory na tému Za Hrnčířkou
# Huluduffáru
Huluduffáru (maldiv. ހުޅުދުއްފަރު‎) je jeden z obývaných ostrovov na atole Rá na Maldivách. Počet obyvateľov je 1 232 (jún 2006), dĺžka ostrova 1 625 m, šírka 450 m. Vzdialenosť od hlavného mesta Male je 183,91 km.
# Zoznam kultúrnych pamiatok v obci Kružlov
Tento zoznam je súčasťou slovenských zoznamov kultúrnych pamiatok, ktoré sú v štádiu vytvárania.
Toto je zoznam kultúrnych pamiatok v obci Kružlov v okrese Bardejov.
Zoznam bol vytvorený na základe zoznamu, ktorý bol zverejnený na webe Pamiatkového úradu Slovenskej republiky (PÚSR).
V súčasnosti je na webovej stránke PÚSR dostupné vyhľadávanie podľa jednotlivých obcí.
| Fotografia[1]                                                               |              | Názov pamiatky    | Adresa / súradnice | ID[2]     | Popis podľa databázy PÚSR[3]                                                               | Poznámka |
| --------------------------------------------------------------------------- | ------------ | ----------------- | ------------------ | --------- | ------------------------------------------------------------------------------------------ | -------- |
| Fotka tohto objektu chýba. Môžete ju nahrať kliknutím na ikonu fotoaparátu. | Nahrať súbor | Kostol            | KÚ: Kružlov        | 701-208/0 | Unifikovaný názov PO: kostol Bližšie určenie; zaužívaný názov: gr.k.P.M.Ochrankyne         |          |
| Fotka tohto objektu chýba. Môžete ju nahrať kliknutím na ikonu fotoaparátu. | Nahrať súbor | Kaplnka prícestná | KÚ: Kružlov        | 701-209/0 | Unifikovaný názov PO: kaplnka prícestná Bližšie určenie; zaužívaný názov: gr.k.sv.Mikuláša |          |


## Vysvetlivky
1. ^  Fotografia objektu. Kliknutím na obrázok sa zobrazí zväčšený náhľad. Nahratím obrázku na Wikimedia Commons sa tento zoznam nijako nezmení, takže v prípade potreby treba upraviť tento zoznam tak, aby sa nahratý obrázok zobrazil aj tu.
  -  – Tu sa nachádzajú ďalšie obrázky objektu na Wikimedia Commons.
  -  – Odkaz na nahratie nového obrázku, pričom určité parametre sú vopred vyplnené.
2. ^  Identifikačné číslo objektu, prvú časť tvorí číslo okresu, druhú časť tvorí číslo, pod ktorým je pamiatka evidovaná v ÚZPF.
3. ^  Označenie pamiatky prebraté z databázy PÚSR. Použité skratky:
  - PÚSR – Pamiatkový úrad Slovenskej republiky
  - NKP – Národná kultúrna pamiatka
  - PO – Pamiatkový objekt
  - ÚZPF – Ústredný zoznam pamiatkového fondu
# Exulant
Exulant (lat.) je vyhnanec do zahraničia, väčšinou z politických dôvodov. Za exulantov sa pokladajú i emigranti, ktorí sa uchýlili do exilu, z obavy o svoju bezpečnosť.
# Racines (Aube)
Racines je francúzska obec, ktorá sa nachádza v departemente Aube, v regióne Champagne-Ardenne.

## Poloha
Obec má rozlohu 7,5 km². Najvyšší bod je položený 177 m n. m. a najnižší bod 118 m n. m.

## Obyvateľstvo
Počet obyvateľov obce je 183 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
# Vic-Fezensac (kantón)
Vic-Fezensac je francúzsky kantón v departemente Gers v regióne Midi-Pyrénées. Skladá sa z 15 obcí.

## Obce kantónu
- Bazian
- Belmont
- Caillavet
- Callian
- Castillon-Debats
- Cazaux-d'Anglès
- Marambat
- Mirannes
- Préneron
- Riguepeu
- Roquebrune
- Saint-Arailles
- Saint-Jean-Poutge
- Tudelle
- Vic-Fezensac
# Žellova ulica
Žellova ulica je ulica v Bratislave, v mestskej časti Ružinov. Nachádza sa v miestnej časti Nivy. Tiahne sa od Miletičovej po Kupeckého, je rovnobežná s Jelačičovou, Dohnányho je na ňu kolmá.
Na Žellovej 2 má sídlo Úrad pre dohľad nad zdravotnou starostlivosťou.

## Galéria
- Žellova 2, sídlo Úradu pre dohľad nad zdravotnou starostlivosťou


## Iné projekty
- Commons ponúka multimediálne súbory na tému Žellova ulica
# Pelopeia (dcéra Pelia)
Pelopeia alebo Pelopia (starogr. Πελόπεια – Pelopeia, lat. Pelopea) je v gréckej mytológii, dcéra iólskeho kráľa Pelia a jeho manželky Filomachy. (podľa inej verzie Anaxibie).
Po návráte Iasóna z ďalekej Kolchidy, kde získal zlaté rúno mu otec Pelopeie Pelias aj napriek splnenej úlohe a spoločnej dohode, odmietol odovzdať vládu v Iólku. Mocná čarodejnica Médeia svojimi kúzlami omladila staručkého Aisóna, otca svojho manžela Iasóna, ktorý sa obával, že sa nedožije dňa, kedy sa v Iólku vráti vláda do rúk právoplatného dediča. Keď to videla Pelopeia a jej sestry Peisidiké, Hippothoé a Alkéstis, požiadali Médeiu, aby omladila aj ich otca. Ľstivá Médeia súhlasila a dcéry po spoločnej dohode svojho otca v spánku zranili a Médeia, ktorá mu do žíl mala vliať omladzovaciu tekutinu, to z pomsty neurobila, ale vrazila mu do hrdla nôž,  pokrájala ho na kúsky a následne ho hodila do medeného kotla s vriacim odvarom. Potom čarami prikúzlila voz ťahaný okrídlenými drakmi na ktorom s výsmechom odletela. Nešťastná Pelopeia a jej sestry následne od hrôzy zošaleli. (podľa inej verzie ušli)
Po smrti Pelia sa však Iasón vládcom v Iólku aj tak nestal. Moc prevzal Peliov syn Akastos, ktorý Iasóna a Médeiu okamžite z krajiny vyhnal.
# Vzdelávací systém
Vzdelávací systém alebo výchovno-vzdelávací systém, systém výchovy a vzdelávania je súbor všetkých školských a iných vzdelávacích inštitúcií, ich fungovanie a prostriedky (vrátane legislatívnych), ktoré v krajine zabezpečujú realizáciu vzdelania.
Obsah vzdelávacieho systému tvorí formálne vzdelávanie a neformálne vzdelávanie.
Štruktúru vzdelávacieho systému tvorí:
1. školská sústava;

1. mimoškolské vzdelávacie inštitúcie, najmä pre vzdelávanie dospelých (napr. jazykové kurzy, odborné školenia v podnikoch a i.);

1. kultúrne a osvetové inštitúcie (knižnice, múzeá, galérie, botanické záhrady,